ბსუ-ს რექტორის 2019 წლის 4 მარტის

**N 01-02/31 ბრძანების დანართი**

ბსუ-ს რექტორის 2019 წლის 15 თებერვლის

 N01-02/16 ბრძანების **დანართი 3**

***შრომითი ხელშეკრულება №***

***ქ. ბათუმი ------- ---------------- -------***

**რიცხვი, თვე, წელი**

ერთი მხრივ საჯარო სამართლის იურიდიული პირი - ბათუმის შოთა რუსთაველის სახელმწიფო უნივერსიტეტი (შემდეგში ,,ბსუ“/,,უნივერსიტეტი“), წარმოდგენილი რექტორის, ----------------------------------------------------------------------------------------- და ადმინისტრაციის ხელმძღვანელის ----------------------------------------- მიერ (შემდეგში - „დამსაქმებელი“) და მეორე მხრივ ფიზიკური პირი –––––––––––––––––––––––––––––––––––––––––––– (შემდეგში **„დასაქმებული“/,,სპეციალური პროფესიული განათლების მასწავლებელი“**), შევთანხმდით შემდეგზე:

**მუხლი 1. ხელშეკრულების საგანი**

* 1. ხელშეკრულების საგანია ბსუ-ს პროფესიული საგანმანათლებლო პროგრამებზე სპეციალური საგანმანათლებლო საჭიროების მქონე **(შემდეგში ,,სსსმ“)** ბსუ-ს პროფესიული სტუდენტებისათვის საგანმანათლებლო პროცესის კანონმდებლობით დადგენილი წესით წარმართვისათვის მოწვეული სპეციალურ პროფესიული განათლების მასწავლებელთან შრომითი ურთიერთობის **(შემდეგში ,,შრომითი საქმიანობა“)** დარეგულირება.
	2. დასაქმებული შრომით საქმიანობას წარმართავს მისი მოწვევისა და სამუშაო დატვირთვის (სამუშაო აღწერილობის) განსაზღვრის შესახებ ბსუ-ს რექტორის ბრძანებისა და წინამდებარე შრომითი ხელშეკრულების საფუძველზე.
	3. დასაქმებულის შრომითი საქმიანობის დაწყებისა და დასრულების დრო განისაზღვრება სსსმ პროფესიული სტუდენტის საგანმანათლებლო პროცესის განხორციელების ვადების მიხედვით, რომელიც დასაქმებულს განესაზღვრება სამუშაო დატვირთვის განსაზღვრის შესახებ ბსუ-ს რექტორის ბრძანებით ან/და ბსუ-ს პროფესიული პროგრამების მართვისა და უწყვეტი განათლების ცენტრის მიერ.
	4. დასაქმებულის მოწვევისა და სამუშაო დატვირთვის განსაზღვრის შესახებ ბსუ-ს რექტორის ბრძანება და ბსუ-ს რექტორის ბრძანებით დამტკიცებული ,,ბსუ-ს პროფესიული პროგრამების სასწავლო პროცესის მარეგულირებელი წესი“ განიხილება წინამდებარე შრომითი ხელშეკრულების ნაწილად. რექტორის ბრძანებებში ცვლილებების და დამატებების შეტანა არ საჭიროებს ამ ხელშეკრულებაში ცვლილებების შეტანას (ცვლილებები ან/და დამატებები დასაქმებულს ეცნობება წინამდებარე ხელშეკრულებაში აღნიშნული პირადი ელექტრონული ფოსტის მეშვეობით).

**მუხლი 2. მხარეთა უფლებები და ვალდებულებები**

* 1. **დასაქმებულს უფლება აქვს:**

**ა)** ამ ხელშეკრულებით ნაკისრი ვალდებულებების შესასრულებლად მოითხოვოს შესაბამისი პირობების შექმნა და მიიღოს ბსუ-ს აქტებითა და წინამდებარე ხელშეკრულებით განსაზღვრული შრომის ანაზღაურება;

ბ) მოითხოვოს მუშაობისათვის აუცილებელი და ჯანმრთელობისათვის უსაფრთხო გარემო;

გ) ისარგებლოს დასვენების უფლებით, ყოველწლიური ანაზღაურებადი ან/და ანაზღაურების გარეშე შვებულებით, ბსუ-ს შინაგანაწესით დადგენილი პირობებითა და ვადით;

დ) მიიღოს ზეგანაკვეთური სამუშაოსათვის ანაზღაურება, საქართველოს შრომის კოდექსით და ბსუ-ს შინაგანაწესით დადგენილი წესითა და ოდენობით;

ე) დისკრიმინაციის გარეშე ისარგებლოს საქართველოს კანონმდებლობით, ,,პროფესიული განათლების შესახებ“ საქართველოს კანონით, შრომის კოდექსით, უნივერსიტეტის წესდებით და ბსუ-ს სამართლებრივი აქტებით განსაზღვრული ყველა უფლებითა და თავისუფლებით.

* 1. **დასაქმებული ვალდებულია:**

ა) შრომითი საქმიანობა სსსმ ბსუ-ს პროფესიული სტუდენტებისათვის წარმართოს ბსუ-ს პროფესიული საგანმანათლებლო პროგრამის (მოდულის) განხორციელებასთან დაკავშირებული ბსუ-ს მართვის ორგანოთა სამართლებრივი აქტების (,,ბსუ-ს პროფესიული პროგრამების სასწავლო პროცესის მარეგულირებელი წესი“, ,,ბსუ-ს პროფესიული საგანმანათლებლო პროგრამების განმახორციელებელი პერსონალის შერჩევის, სამუშაო დატვირთვის განსაზღვრისა და შრომის ანაზღაურების გაცემის წესი“, ,,პრაქტიკის განხორციელების წესი“ და სხვა სამართლებრივი აქტები) შესაბამისად;

ბ) სამუშაო შეასრულოს პირადად, სსსმ ბსუ-ს პროფესიული სტუდენტებისათვის სასწავლო პროცესის განხორციელების ადგილზე (შემდეგში ,,სამუშაო ადგილი“ - ბსუ-ს პროფესიული პროგრამების მართვისა და უწყვეტი განათლების ცენტრის მიერ ეგზავნება შესაბამისი მოდულების სასწავლო გეგმები და მიეთითება ქალაქ ბათუმში, ბსუ-ს სარგებლობაში არსებული შენობის მისამართი, სადაც ხორციელდება შესაბამისი პროგრამა);

გ) შეავსოს და დადგენილ ვადებში წარადგინოს ბსუ-ს სამართლებრივი აქტებით განსაზღვრული დოკუმენტები;

დ) გაუფრთხილდეს დამსაქმებლის მიერ მისთვის სამსახურებრივი მოვალეობების შესასრულებლად დროებით სარგებლობაში გადაცემულ მატერიალურ ფასეულობებს და შრომითი ურთიერთობის შეწყვეტისთანავე უზრუნველყოს ბსუ-ს უფლებამოსილი პირისათვის მათი დაბრუნება;

ე) ჯეროვნად და კეთილსინდისიერად შეასრულოს „პროფესიული განათლების შესახებ“ საქართველოს კანონით, საქართველოს შრომის კოდექსით, ბსუ-ს წესდებით, ბსუ-ს შინაგანაწესით, ბსუ-ს მართვის ორგანოთა აქტებით და შრომითი ხელშეკრულებით გათვალისწინებული ვალდებულებები, დაიცვას უნივერსიტეტის პრესტიჟი, ეთიკისა და დისციპლინური პასუხისმგებლობის ნორმები;

ვ) შეასრულოს ბსუ-ს შინაგანაწესის, ეთიკის კოდექსის, საქმისწარმოების ინსტრუქციის, პროფესიული საგანმანათლებლო პროგრამის (მოდულის) განხორციელების/ბსუ-ში პროფესიული განათლების მასწავლებლის შრომითი საქმიანობისა და სწავლების/სასწავლო პროცესის მარეგულირებელი ბსუ-ს მართვის ორგანოთა სამართლებრივი აქტების მოთხოვნები, რეგულარულად გაეცნოს ამ სამართლებრივ აქტებში შეტანილ ცვლილებებს, რომლებიც დასაქმებულს მიეწოდება ბსუ-ს ელექტრონული საქმისწარმოების/წინამდებარე ხელშეკრულებაში აღნიშნულ ელექტრონულ მისამართზე/სხვა ელექტრონული რესურსის საშუალებით ან/და განთავსდება ბსუ-ს ოფიციალურ ვებგვერდზე ([www.bsu.edu.ge](http://www.bsu.edu.ge)).

2.3. დასაქმებული შრომით ხელშეკრულებაზე ხელმოწერით ადასტურებს, რომ გაცნობილია და ეთანხმება ბსუ-ში შრომითი საქმიანობის მარეგულირებელ სამართლებრივ აქტებს, მათ შორის ბსუ-ს შინაგანაწესს**,** რომელიც ამ ხელშეკრულების განუყოფელი ნაწილია.

**2.4.** **დამსაქმებელს უფლება აქვს:**

ა)მოსთხოვოს დასაქმებულს ,,პროფესიული განათლების შესახებ“ საქართველოს კანონით, ბსუ-ს წესდებით, შინაგანაწესით, ეთიკის კოდექსით, ბსუ–ს შესაბამისი სამართლებრივი აქტებითა და წინამდებარე ხელშეკრულებით განსაზღვრული ფუნქციებისა და მოვალეობების შესრულება, ხოლო შეუსრულებლობის შემთხვევაში - გაატაროს მის მიმართ საქართველოს კანონმდებლობისა და ბსუ-ს სამართლებრივი აქტებით გათვალისწინებული ღონისძიებები;

ბ) დაამუშაოს დასაქმებულის პერსონალური ინფორმაცია შრომით-სამართლებრივი ურთიერთობიდან ან/და ბსუ-ს საქმიანობის ფარგლებში სხვა კანონიერი საჭიროებიდან გამომდინარე.

**2.5.** **დამსაქმებელი ვალდებულია:**

ა) შეუქმნას დასაქმებულს ამ ხელშეკრულებით განსაზღვრული სამუშაოს შესასრულებლად შესაბამისი პირობები და გარემო და ამ მიზნით უზრუნველყოს დასაქმებულის მიერ უნივერსიტეტის მატერიალურ-ტექნიკური ბაზით, საინფორმაციო საშუალებებით, ბიბლიოთეკითა და სხვა რესურსებით სარგებლობა;

ბ) ბსუ-ს აქტებით და ამ ხელშეკრულებით გათვალისწინებული ოდენობითა და პირობებით უზრუნველყოს დასაქმებულის შრომის შესაბამისი ანაზღაურება;

გ) ხელი შეუწყოს დასაქმებულს, რათა ისარგებლოს საქართველოს კანონმდებლობით, ,,პროფესიული განათლების შესახებ“ საქართველოს კანონით, შრომის კოდექსით, ბსუ-ს წესდებით, შინაგანაწესით, ეთიკის კოდექსითა და ბსუ-ს სხვა სამართლებრივი აქტებით განსაზღვრული სხვა უფლებებით.

***მუხლი 3. შრომის ანაზღაურება***

* 1. ამ ხელშეკრულებით გათვალისწინებული სამუშაოსათვის დასაქმებულის შრომის ანაზღაურება შეადგენს **300 ლარს** (საფუძველი - ბსუ-ს ადმინისტრაციის ხელმძღვანელის -------------------------------- ბრძანება, რომელსაც ამ ხელშეკრულებაზე ხელმოწერის დროისათვის გაცნობილია დასაქმებული).
	2. დასაქმებულის შრომის ანაზღაურება გაიცემა ყოველთვიურად, ბსუ-ს პროფესიული პროგრამების მართვისა და უწყვეტი განათლების ცენტრის დირექტორის მიერ წარმოდგენილი სამსახურებრივი ბარათის საფუძველზე.
	3. დასაქმებულის შრომის ანაზღაურება გაიცემა უნაღდო ანგარიშსწორებით, საგადასახადო კოდექსით გათვალისწინებული საშემოსავლო გადასახადის დაქვითვით (თანხის ჩარიცხვა ხორციელდება დასაქმებულის მიერ მითითებულ საბანკო რეკვიზიტებზე).

***მუხლი 4. ხელშეკრულების მოქმედების ვადა და* დასკვნითი დებულებები**

4.1. ხელშეკრულება ძალაშია --------- წლის ---------------------- და მოქმედებს ------------------------- ----;

4.2. ხელშეკრულების ვადის გასვლამდე შეწყვეტის საფუძვლებია:

ა) პირადი განცხადება (წარმოდგენილი შესაბამისი პროგრამის დაწყებამდე ერთი თვით ადრე);

ბ) წინამდებარე ხელშეკრულებით გათვალისწინებული ვალდებულებების შეუსრულებლობა;

გ) სასამართლოს მიერ შეზღუდულქმედუნარიანად აღიარება ან მხარდაჭერის მიმღებად ცნობა, თუ სასამართლოს გადაწყვეტილებით სხვა რამ არ არის განსაზღვრული;

დ) ბსუ-ს პროფესიული საგანმანათლებლო პროგრამის (მოდულის) განხორციელების მარეგულირებელი ბსუ-ს მართვის ორგანოთა სამართლებრივი აქტებით გათვალისწინებული შემთხვევა;

ე) საქართველოს კანონმდებლობით, ბსუ-ს წესდებით, შინაგანაწესით, ეთიკის კოდექსით ან/და ბსუ-ს სამართლებრივი აქტებით გათვალისწინებული სხვა შემთხვევა.

4.3. მხარეთა შორის სადაო საკითხები მოგვარდება შეთანხმებით, ხოლო შეთანხმების მიუღწევლობის შემთხვევაში - სასამართლო წესით, საქართველოს კანონმდებლობის შესაბამისად.

4.4. ხელშეკრულება შედგენილია თანაბარი იურიდიული ძალის მქონე ორ ეგზემპლარად, რომელთაგან ერთი ინახება დამსაქმებელთან (ბსუ-ს ადამიანური რესურსების მართვის სამსახურში), ხოლო მეორე გადაეცემა დასაქმებულს.

4.5. მხარეთა ხელმოწერები:

 **„დამსაქმებელი“ „დასაქმებული“**

**საჯარო სამართლის იურიდიული პირი - სახელი, გვარი -----------------------------------**

**ბათუმის შოთა რუსთაველის სახელმწიფო პირადი ნომერი ––––––––––––––––––––––-----**

ადმინისტრაციული

მის:ქ. ბათუმი, ნინოშვილის/რუსთაველის N35/**32 რეგისტრ. მის.: –––––––––––––––––––------------**

**უნივერსიტეტის რექტორი ფაქტ.საცხ.ადგ: ––––––––––––––––––––––––------**

 **ელექტ.მისამარ. ––––––––––––––––––––––– -----**

**–––––––––––––––––––––––––– საკონტ.ტელ.** ––––––––––––––––––––––––––-----

 (ხელმოწერა) **საბანკო რეკვიზიტი:** --------------------------------

**ადმინისტრაციის ხელმძღვანელი** -------------------------------------------------------------

 (ხელმოწერა)

**----------------------------------------**

(ხელმოწერა)